Case ID: 1198544
Sentence 9: Məhkəmə zamanı şahid qismində dindirilmiş Şahid11 Babaəli qızı ifadə verərək göstərmişdir ki, Ruslan ilə eyni bina, eyni blokda, yaşamışlar; birinci mərtəbədə blokun girişində təxminən 10-12 kvadrat metrilik anbar tipli otaq olmuş, həmin otaq əslində binanın lift təmiri ilə məşğul olan ustalar və texniki xidmət üçün nəzərdə tutumuş, lakin təxminən 20 ildən artıq müddətdir ki, otaq onun nəzarətində olmaqla evində olan artıq əşyaları ora qoymuş, Ruslanın arvadı Şahanə və onun ailəsi ilə münasibəti həmişə yaxşı olmuş, Şahanə 2018-ci ildə balaca övladı dünyaya gələndən sonra, payız aylarında ondan nəzarətində olan blokdakı otağa yeni doğulmuş övladının uşaq arabasını qoymasına icazə verilməsini xahiş etmiş, iki uşaqla çıxıb düşməkdə çətinlik çəkdiyini bildirmiş, ümumiyyətlə digər qonşularda artıq əşyalarını onun nəzarətində olan balaca otaqda saxlamış, o, həmin otağın açarının birini Şahanəyə vermiş, sonuncu bundan sonra uşaq arabasını gətirib ora qoymuş, o, axırıncı dəfə Ruslanı və Şahanəni xx xxxx 2019-cu il tarixdə axşam saat 20 radələrində blokda yun təmizləyərkən övladları ilə birlikdə haradansa gəldiyini görmüş, uşaq arabasını Şahanə özü gətirib həmişəki kimi onun istifadəsində olan otağa qoymuş, daha sonra Şahanə uşaqları ilə birlikdə liftə minib evə çıxmış, Ruslan həyətdə qalmışdır; xx xxxx 2019-cu il tarixdə o, işdən evə gələn zaman axşam saatlarında Ruslanın yaşadığı evdə öldüyünü bilmiş, sonuncunun hansı şəraitdə necə ölməsi barədə məlumatı olmamış, Ruslanın ölümündən bir iki ay əvvəl qolu sınmış, onun özünün də qolu 2018ci il tarixdə sındığına görə hər dəfə Ruslan ondan nə vaxt onun əlini işlətməyə başladığını, nə zaman qolunun sümüklərinin bitişməsi barədə məlumat almış, bu barədə söhbətləri olmuş, qolundan gipsi çıxartmasına baxmayaraq həyətdə son zamanlara kimi, tarixini dəqiq bilmədiyi vaxtadək Ruslandan qolunun necə olduğunu soruşanda sonuncu ona əlini işlətmədiyini, hələ də ağrıdığını demiş, Ruslan qorxaq adam olmuş, o, Ruslana ürək-dirək verib əlini işlətməsini, əlini masaj etməsini bildirmiş, onun qolu sındığına görə Ruslanla onların bu barədə söhbətləri olmuşdur.